Markaðsátak í útflutningi á íslensku viský , gini & ákavíti - verkefnislok Fréttatilkynning verkefnisstjóra . Vörur Eimverks hafa hlotið margsvíslega viðurkenningu og umfjöllun í fjölmiðlum . Hlaut Víti meðal annars gullverðlaun í alþjóðlegri keppni vínframleiðenda “ San Fransisco World Spirit Competition ” árið 2015 . Stóraukinn útflutningur á Vor , Flóka og Víti . Eimverk Distillery hefur með stuðningi Tækniþróunarsjóðs náð góðum árangri í sókn á erlenda markaði með Flóka viskýi , Vor gini og Víti ákavíti . Vörunar eru allar eimaðar úr 100% íslensku byggi og vel völdum íslenskum kryddjurtum . Þetta er í fyrsta sinn sem sterkt áfengi er framleitt úr innlendu hráefni hér á landi og er Flóki fyrsta og eina íslenska viskýið á markaðnum . Heiti verkefnis : Markaðsátak í útflutningi á íslensku viský , gini & ákavíti Verkefnisstjóri : Haraldur Haukur Þorkelsson , Eimverki ehf . Tegund styrks : Markaðsstyrkur Styrkár : 2015 Fjárhæð styrks : 10 millj. kr . Tilvísunarnúmer Rannís : 153088 - 061 Dreifing er nú hafin á Flóka , Vor og Víti í yfir 14 löndum um allan heim og hefur verið mjög vel tekið . Má þar nefna góða dreifingu í Bandaríkjunum , Þýskalandi , Hong-Kong og víðar . Útflutningur þrefaldaðist 2015 og stefnir í svipaða aukningu 2016 . Vörurnar hafa hlotið viðurkenningu og umfjöllun á verkefnistímanum og hlaut Víti meðal annars gullverðlaun í alþjóðlegri keppni vínframleiðenda “ San Fransisco World Spirit Competition ” árið 2015 , þessi verðlaun voru æðstu verðlaun sem veitt voru í flokki ákavíta og er þetta nýja íslenska brennivín nú komið í fremstu röð . Einnig hefir Vor áður hlotið tvöföld gullverðlaun ( e. Double Gold ) í sömu keppni árið 2014 . Aukið dreifinet fyrir íslenskt viský , gin og ákavíti á erlendum mörkuðum . Reynsla í markaðssetningu á íslenskum hágæða sterkum vínum á erlendum mörkuðum .